[{"text_idx": "#000000", "text": "Erinevad tehnilised vo\u0303imalused pastellidega to\u0308o\u0308tamiseks\nKunsti ja matemaatika paralleelne areng"}, {"text_idx": "#000001", "text": "Erinevad tehnilised vo\u0303imalused pastellidega to\u0308o\u0308tamiseks"}, {"text_idx": "#000002", "text": "Kunsti ja matemaatika paralleelne areng"}, {"text_idx": "#000004", "text": "Esimene Inktober toimus 2009 aastal ning selle korraldas animaator Jake Parker. Ta korraldas joonistamisekuu lihtsalt selleks, et ennast distsiplineerida ja oktoobrikuul iga pa\u0308ev joonistada. Tema joonistamisva\u0308ljakutse sai nimeks Inktoober. Terve oktoobrikuu tuli igal pa\u0308eval joonistada mo\u0303ni uus animatsioon kasutades ainult po\u0303hivahendit ehk musta tinti-tus\u030cs\u030ci. Ka ma\u0308a\u0308ras Jake tookord igale pa\u0308evale oma mo\u0303rkso\u0303na ning filmis oma joonistamisi ja jagas neid Youtubes. Paljud joonistasid temaga kaasa ja Inktober muutus peagi populaarseks nii professionaalsete animaatorite kui ka lihtsalt joonistajate hulgas. Olen osalenud Tinditoobri joonistamismaratonis 2018 aastal ja see kogemus oli seda vaeva va\u0308a\u0308rt. Sain palju uusi so\u0303pru erinevate maade joonistajate hulgast, kellest kahe-kolmega suhtlen ta\u0308naseni. Sel aastal hakkasid mu joonistamisna\u0308pud taas oktoobri saabudes su\u0308gelema. Olin juba septembris ma\u0308rganud tinditoobri u\u0308leskutseid ja lugenud ma\u0308rkso\u0303nade nimekirja. Joonistan oma lo\u0303buks. Kiire to\u0308o\u0308graafiku to\u0303ttu ei saa ma u\u0308hele visandile loovutada rohkem kui 15 minutit oma pa\u0308evast, sestap on nad mul sellised lihtsad ja kohati natuke naiivsed-primitiivsed. Selge on see, et kui teed sellise kiirvisandi pa\u0308evas ja iga pa\u0308ev on uus inglisekeelne ma\u0308rkso\u0303na, siis ideed hakkavad alles protsessi ka\u0308igus liikuma. Igat visandit oleks vo\u0303imalik edasi arendada ja palju paremini teha, viimistleda detaile jne. Kuid selleks lihtsalt ei ole mahti, sest uus joonis ootab. Tindijoonistuse va\u0308ljakutse on vaba ja inspireeriv, iga osaleja joonistab just nii nagu tunneb ja oskab."}, {"text_idx": "#000005", "text": "Esimese 16 + pa\u0308eva joonistused on siin. Igal joonistusel on kuupa\u0308ev ja inglisekeelne pa\u0308eva ma\u0308rkso\u0303na. Ma\u0308rkso\u0303nade nimekirja leiab huvi korral Inktoobri ametlikult kodulehelt."}, {"text_idx": "#000007", "text": "Ta\u0308na maalikoolis 50 \u2013 Na\u0308itusest ja muust\nTa\u0308na maalikoolis 49 \u2013 NA\u0308ITUS oktoobris 2023"}]